สร้างบทสนทนาระหว่างผู้ประกอบวิชาชีพอิสระสองคน เกี่ยวกับ 3 ขั้นตอนวางแผนภาษี ที่อาชีพอิสระต้องรู้
บทสนทนาระหว่างผู้ประกอบวิชาชีพอิสระสองคน คนแรกคือ ข้าวสวย ประกอบอาชีพนักบัญชี อีกคนคือ แพรวา ประกอบอาชีพล่ามภาษาจีน

ข้าวสวย : แพรวา ทำไมเธอมีเงินเก็บเยอะจัง
แพรวา : ช่วงนี้นักท่องเที่ยวจีนมาไทยเยอะมาก เพราะฟรีวีซ่า
ข้าวสวย : แล้วเธอจะนำเงินไปทำอะไรเหรอ
แพรวา : เก็บไว้ยามจำเป็น แล้วเธอล่ะ
ข้าวสวย : เราจะเอาไปวางแผนภาษี
แพรวา : ขนาดนั้นเลยเหรอ
ข้าวสวย : ก็เราเป็นนักบัญชี ได้รับใบประกอบวิชาชีพเฉพาะทาง และถูกกำหนดไว้ในกฎหมาย เรามีสิทธิประโยชน์ทางภาษีต่างจากฟรีแลนซ์คนอื่น ๆ ก็ขั้นตอนวางแผนภาษีสิ
แพรวา : ช่วยอธิบายหน่อยเป็นยังไงบ้าง
ข้าวสวย : อย่างแรกต้องเข้าใจประเภทรายได้ของตัวเอง จากนั้นก็จดบันทึกและรวบรวมหลักฐานรายได้และค่าใช้จ่ายให้ครบถ้วน สุดท้ายก็วางแผนใช้สิทธิลดหย่อนภาษีเพิ่มเติมไงล่ะ
แพรวา : เป็นเธอเนี่ยยากกว่าฉันนะ ฉันไม่ได้ประโยชน์ทางภาษีมากกว่าเธอเลย เก่งจัง
ข้าวสวย : ทั้งนี้ก็เพื่อสร้างความมั่งคั่งให้กับชีวิตในระยะยาวไงล่ะ
แพรวา : สุดยอดไปเลย!

สรุปจากบทสนทนา

3 ขั้นตอนวางแผนภาษี ที่อาชีพอิสระต้องรู้

1. เข้าใจประเภทรายได้ของตัวเอง หากทำงานในวิชาชีพที่กำหนดไว้ โดยไม่ได้เป็นลูกจ้างของบริษัทที่ได้รับเงินเดือน แต่เป็นการประกอบวิชาชีพเพียงลำพัง หรือเป็นการจ้างเป็นงานๆ และมีอิสระในการทำงาน เงินได้ของอาชีพนี้จะเป็นไปตามข้อกำหนดของมาตรา 40(6) ซึ่งสามารถหักค่าใช้จ่ายได้ 2 แบบ คือ แบบเหมารวม หรือ หักตามจริงแบบมีใบเสร็จ ดังนี้
- การประกอบโรคศิลปะ (แพทย์) หักค่าใช้จ่ายแบบเหมาได้ 60% หรือ หักตามจริง
- ทนาย วิศวกร สถาปนิก นักบัญชี นักประณีต หักค่าใช้จ่ายแบบเหมาได้ 30% หรือ หักตามจริง
ทั้งนี้ รายได้ทั้งหมดจะถูกหักภาษี ณ ที่จ่าย 3% และถูกนำไปคำนวณเงินได้เพื่อคิดภาษี เช่นเดียวกับอาชีพอื่นๆ


2. จดบันทึกและรวบรวมหลักฐานรายได้และค่าใช้จ่ายให้ครบถ้วน เนื่องจากผู้ประกอบอาชีพอิสระ มีการรับรายได้ไม่สม่ำเสมอคล้ายคลึงกับคนทำฟรีแลนซ์ จึงควรจดบันทึกข้อมูลอย่างละเอียด พร้อมเก็บเอกสารหลักฐานทางการเงินทั้งรายได้และค่าใช้จ่าย เพื่อใช้ตรวจสอบสถานะค่าใช้จ่ายที่เกิดขึ้นในการประกอบอาชีพ หากพบว่า ค่าใช้จ่ายที่เกิดขึ้นสูงกว่า 30% ของรายได้ ก็ควรพิจารณาทางเลือกหักค่าใช้จ่ายตามจริงแทนหักค่าใช้จ่ายแบบเหมา


3. วางแผนใช้สิทธิลดหย่อนภาษีเพิ่มเติม เพื่อวางแผนใช้สิทธิลดหย่อนภาษีเพิ่มเติม อย่าลืมว่า ผู้ประกอบวิชาชีพอิสระก็สามารถใช้สิทธิในการลดหย่อนภาษีได้เหมือนกับอาชีพอื่นๆ ทั้งในส่วนของการลดหย่อนพื้นฐาน และการลดหย่อนด้วยการออมและลงทุนด้วยการซื้อกองทุนรวมเพื่อการออม (SSF) กองทุนรวมเพื่อการเลี้ยงชีพ (RMF) หรือประกันชีวิตที่มีความคุ้มครอง 10 ปีขึ้นไปก็ได้ โดยคำนวณวงเงินสูงสุดในการใช้สิทธิลดหย่อนภาษีแต่ละประเภทตามฐานเงินได้ จากนั้นก็ทยอยลงทุนตามแผนเพื่อประหยัดภาษีและสร้างความมั่งคั่งในยามเกษียณ
ความรู้ทางการเงิน